कांसल के सेक्टर-ए और बी में सोमवार को पंजाब के स्थानीय निकाय विभाग ने भी अवैध निर्माण हटाए थे। प्रशासन के अतिक्रमण हटाओ दस्ता ने पुलिस बल की मौजूदगी में मंगलवार को पहले कैंबवाला और फिर खुड्डा अलि शेर में अवैध निर्माण तोड़े। कैंबवाला में सात जगहों पर चहारदीवारी बनाकर निर्माण चल रहा था। दस्ते ने यहां निर्माण को तोड़ते हुए सामान को जब्त किया। इसके बाद अतिक्रमण हटाओ दस्ता ने खुड्डा अली शेर में चार जगहों पर कार्रवाई की। भूमि अधिग्रहण अधिकारी तिलक राज ने बताया कि मंगलवार को मुख्य रूप से खुड्डा अली शेर और कैंबवाला में चल रहे नए निर्माण कार्य को हटाया है।